विगतको निरन्तरतामै जोडिएको हुन्छ, विदेश नीति । हरेक मुलुकसँग सुमधुर सम्बन्ध होस् या अरू बहुपक्षीय सम्बन्धमा हाम्रो नीतिमा निरन्तरता रहन्छ । मोदीको भ्रमण मिति र रुट भारतले लादेको होइन, आपसी सहमतिमा तय गरिएका हुन् । केहीले विषयलाई अनावश्यक महत्त्व दिएका छन् । मेरो विचारमा अरू विषय नपाएपछि यस्ता विषय उठाइएको छ । नेपाल–भारत सम्बन्धलाई अनावश्यक ढंगले विवादमा ल्याउने भन्दा पनि हाम्रा विषयवस्तुमा के भइरहेको छ ? त्यो हेर्नु जरुरी हुन्छ । भ्रमण मिति कसले तोक्यो ? कुन ठाउँमा आयो ? कता फर्केर गयो भन्ने कुरा मुख्य होइन । भारतसँग सम्बन्ध बिग्रिँदा नेपालको राष्ट्रियता बलियो हुन्छ भन्ने मान्यताबाट मुक्त हुनैपर्छ । नेपाल र भारत सम्बन्ध राम्रो हुनुपर्छ, राम्रो हुँदा नै दुइटै मुलुकको हित हुन्छ ।
